Pariečės geležinkelio stotis

Pariečės geležinkelio stotis (1911–1934 m. Druskininkų geležinkelio stotis, ) – geležinkelio stotis vakarų Baltarusijoje, Pariečės miestelyje. Buvs nedidelis geležinkelio mazgas – pagrindinis srautas vyksta ruože Uzberažas–Gardinas (iki 2000 m. vedusiame link Vilniaus), tačiau išsišakoja ir nebeveikianti trumpa atkarpa Pariečė–Čarnucha, anksčiau vedusi link Druskininkų.

Istorija 

Atidaryta 1862 m. gruodžio 27 d. kaip Pariečės stotis, veikusi prie Peterburgo–Varšuvos geležinkelio. Ji buvo tarp Gardino (už 30 varstų) ir Marcinkonių (už 25 varstų) stočių. Tai buvo II klasės stotis, kurių carinėje Rusijoje buvo nedaug. 1911 m. pavadinta Druskininkų stotimi, kadangi Druskininkai buvo nors ir nutolusi, bet žymesnė gyvenvietė nei Pariečė.

1919 m. atiteko Lenkijai. 1934 m. link Druskininkų nutiestas Pariečės–Druskininkų geležinkelis, Druskininkuose įrengta Druskininkų geležinkelio stotis, tad stočiai Pariečėje sugrąžintas Pariečės pavadinimas. Po II pasaulinio karo perėjo Baltarusijai. XX a. pabaigoje ruožas link Druskininkų uždarytas dėl Lietuvos–Baltarusijos sienos nepatogumų.

Šaltiniai 

Baltarusijos geležinkelio stotys